198.

Jäljempänä olevassa taulukossa on yhteenveto parlamentin hallintokaavioon ja hallintoon tehdyistä tärkeimmistä muutoksista. Taulukko 19 Yhteenveto parlamentin pääsihteeristön uudelleenjärjestelyistä vuonna 2016 Pääosasto Rakenneuudistus ja nykyaikaistaminen PO PRES Johdon pääosasto Pääjohtaja, joka oli siirretty puhemiehen kabinettiin heinäkuussa 2014, palasi 1. syyskuuta 2016 virkapaikalleen, johon kuuluvia tehtäviä toinen pääjohtaja oli tilapäisesti hoitanut. Johdon pääosaston pääjohtaja ryhtyi 1. marraskuuta 2016 alkaen hoitamaan myös varapääsihteerin tehtäviä. Samana päivänä entisestä varapääsihteerin kabinetista tuli uusi toimielinten välisten asioiden ja lainsäädäntötyön koordinoinnin osasto, johon kuuluu neljä yksikköä, yksi parlamentin tutkimuspalvelujen pääosastosta siirretty yksikkö mukaan luettuna. Uudet yksiköt ovat seuraavat: lainsäädäntötyön suunnittelu- ja koordinointiyksikkö, toimielinsuhteiden yksikkö, turvallisuusluokiteltujen tietojen yksikkö sekä avoimuusyksikkö. Vuonna 2016 tehdyt muutokset vaikuttivat myös lukuisiin muihin johtotehtäviin. PO IPOL Sisäasioiden pääosasto Jopa 23 pääosaston henkilöstöön kuuluvaa otettiin kolmen väliaikaisen valiokunnan (TAXE2, EMIS ja PANA) palvelukseen. Veropäätöksiä käsittelevä erityisvaliokunta (TAXE2) perustettiin parlamentin päätöksellä alkaen 2. päivästä joulukuuta 2015 jatkamaan ja täydentämään TAXE-erityisvaliokunnan tekemää työtä. Sen toimikausi päättyi 2. elokuuta 2016. Autoalan päästömittauksia käsittelevä tutkintavaliokunta (EMIS) perustettiin täysistunnossa 17. joulukuuta 2015 pidetyn äänestyksen jälkeen. Sen järjestäytymiskokous pidettiin 2. maaliskuuta 2016. Rahanpesua, veronkiertoa ja veropetoksia käsittelevän tutkintavaliokunnan järjestäytymiskokous pidettiin 12. heinäkuuta 2016. PO EXPO Ulkoasioiden pääosasto Vuonna 2016 nimitettiin resurssiosaston johtaja. PO EPRS Parlamentin tutkimuspalvelujen pääosasto Yleisön pääsyä Europan parlamentin asiakirjoihin ja avoimuusrekisteriä käsittelevä avoimuusyksikkö siirrettiin 1. marraskuuta 2016 johdon pääosastoon (PO PRES). Vuoden 2016 alussa saatiin päätökseen viimeisen ryhmän siirto yhteensä 60:stä henkilöstön jäsenestä kahdesta neuvoa-antavasta komiteasta, Euroopan talous- ja sosiaalikomiteasta ja alueiden komiteasta, ja päätettiin viimeiset käytännön järjestelyt. Vuosi 2016 oli ensimmäinen, jona ”jäsenten tutkimuspalvelut” olivat täysin toiminnassa henkilöstön määrän osalta. PO PERS Henkilöstöasioiden pääosasto Henkilöstöasioiden pääosastoon joulukuussa 2014 perustettu ”Screening”-työryhmä, jonka avulla pyritään työn entistä tehokkaampaan organisointiin, antoi loppuraporttinsa vuonna 2016. Vuonna 2016 nimitettiin uusi henkilöresurssien kehittämisen osaston johtaja ja uusi työsuojelun ja sosiaalipalvelujen hallinto-osaston johtaja. Joulukuussa 2016 pääsihteerin päätöksellä nimitettiin vt. pääjohtaja. PO INLO Infrastruktuurin ja logistiikan pääosasto Infrastruktuurin ja logistiikan pääosasto jatkoi vuonna 2016 strategiaansa, joka koskee tiettyjen toimivaltaansa kuuluvien alojen uudelleenjärjestämistä ja järkiperäistämistä hyödyntämällä parlamentin omia resursseja mahdollisimman hyvin. Tämä johti erityisesti huoltoyksiköiden tukijaoston perustamiseen infrastruktuuriosastoon, resurssiosaston keskustukiyksikön uudelleenjärjestelyyn sekä tila-asioiden ja muuttopalvelujen yksikön perusteelliseen uudelleenjärjestelyyn kahden uuden yksikön perustamisineen. Jäsenten keskitetyn asiointipisteen (one-stop shop) yksikkö siirrettiin lokakuussa 2016 pääjohtajan suoraan alaisuuteen. Kahdelle uudelle työryhmälle annettiin tehtäväksi laatia konkreettisia ja kohdennettuja ehdotuksia pääosastossa noudatettujen menettelyiden yksinkertaistamiseksi. Työryhmät luovuttivat syyskuussa 2016 päätelmänsä johdolle, ja niihin pohjautuvia toimenpiteitä on tarkoitus ottaa vaiheittain käyttöön. PO INTE Tulkkaus- ja konferenssitoiminnan pääosasto Pääosaston työmenetelmien ja -olojen nykyaikaistamisprosessi jatkui. Vuonna 2016 käynnistettiin kuulemisprosessi ja toteutettiin useita hallinnollisia sitoumuksia. Parlamentin tulkkien saatavuus toimeksiantoja varten parantui erityisesti kun otettiin käyttöön parlamentin tulkkien vuosilomia koskevat uudet ohjeet. Lisäksi otettiin käyttöön niin sanottu ”clean day” -toimintatapa, jolla parlamentin tulkkien kaikki muut kuin tulkkaustoimeksiannot siirretään ajanjaksoille, joilla parlamentin toiminta on hiljaista. Kehitettiin ja otettiin käyttöön uusia vertailukohtia eri kieliyksikköjen tulkkaustuotoksen arvioimiseksi. Nimitettiin uusi tulkkaus- ja konferenssitoiminnan johtaja. PO TRAD Käännöspääosasto Vuonna 2016 vt. pääjohtaja nimitettiin uudeksi pääjohtajaksi. Nimitettiin uusi käännöspääosaston käännöstoiminnan teknisten tukipalvelujen johtaja. PO FINS Varainhoidon pääosasto Jäsenten portaalin käyttöönotto on johtanut rakenteellisiin muutoksiin jäsenten taloudellisten ja sosiaalietuuksien osastossa. Portaalia varten on perustettu erityinen yksikkö, jonka henkilöstö koostuu kuudesta täysipäiväisestä työntekijästä sekä 13 osa-aikaisesta työntekijästä, jotka on siirretty vuorotteluperiaatetta noudattaen osaston kolmesta operatiivisesta yksiköstä. Nämä rakenteelliset muutokset johtivat myös organisatorisiin muutoksiin, sillä oli tehtävä ero yhtäältä ”front-office”-toimintojen (jäsenten vastaanotto, tiedottaminen, pyyntöjen vastaanottaminen) ja toisaalta ”back-office”-toimintojen (pyyntöjen käsitteleminen ja tarkistustehtävät) välillä. Tuloksena oli talousarvio- ja tarkastusyksikkö, jonka päällikkö nimitettiin kesäkuussa 2016. Euroopan parlamentin tilinpitäjä vaihtui vuonna 2016. Toimielimen uusi tilinpitäjä ryhtyi pääsihteerin päätöksen mukaisesti hoitamaan tehtäviään 1. elokuuta 2016. PO ITEC Innovoinnin ja teknisen tuen pääosasto Toimintojen siirto ITEC-pääosaston sisällä. Projektinhallintaa (Project Management Board) koskevat prosessit (tulevaisuustiimi (Forward Board), joka arvioi toimintamalleja, ja äskettäin luotu ratkaisujaosto (Solution service), joka ehdottaa käyttöön otettavaa teknologiaa) on nyt ryhmitelty yhteen suunnitteluyksikköön (Concept unit). SharePoint-alustaan ja tietämyksenhallintaan liittyvät toimet siirrettiin tähän uuteen yksikköön kehittämisyksiköstä ja käytössä olevien ohjelmistopakettien, markkinoilla olevien ratkaisujen ja niiden vaatiman parlamentin infrastruktuurin tutkimiseen liittyvät toiminnot siirrettiin pois peruskokoonpanoyksiköltä (Standards unit). Julkaisutoiminnan ja jakelun osaston (EDIT) olemassa olevat rakenteet järjesteltiin uudelleen. Osastoon kuuluu nyt neljä yksikköä: asiakas-, työkalu- ja menetelmäyksikkö, intranet- ja multimediayksikkö, asiakirjatuotantoyksikkö ja crossmedia-painatusyksikkö. Näiden muutosten tarkoituksena oli varmistaa, että osaston kaikille asiakkaille tarjotaan vieläkin korkealaatuisempia palveluita. Vuoden aikana toteutettiin myös pidemmälle meneviä organisaatiomuutoksia niin, että voidaan optimoida innovointi- ja resurssiosaston horisontaalista tukea vuonna 2016, kun luodaan uusi innovoinnin, suorituskyvyn kehittämisen ja sisäisen valvonnan yksikkö (IPIC). Innovointijaosto siirrettiin IPIC-yksikköön ja ennakkotarkastusjaosto pääosaston henkilöresurssiyksikköön. Suunnitteluyksikköön (Concept Unit) perustettiin uusi jaosto (ratkaisujaosto), joka keskittyy erityisesti yhteisöratkaisuihin (kuten MS Sharepoint, Jahia, Confluence ja Knowledge Management) sekä ohjelmistojen valintaa koskevan menettelyn tehokkuuteen. Puhemiehistön 24. lokakuuta 2016 tekemällä päätöksellä hyväksyttiin tietojärjestelmien turvallisuusvastaavan (CISO) tehtävän perustaminen pääosastoon. Näin ollen peruskokoonpanoyksikkö ja sen kaksi jaostoa on korvattu tieto- ja viestintäturvayksiköllä, joka koostuu nyt CISO-yksikön alaisuudessa toimivista turvallisuudenhallintajaostosta ja käyttövarmuusjaostosta, samalla kun peruskokoonpanojaostosta tulee osa infrastruktuurin hallintayksikköä. PO SAFE Turvallisuusasioiden pääosasto ”Puhemiehistö hyväksyi kesäkuussa 2016 uuden ’Suojeluyksikön’ perustamisen lähi- ja tukipalvelujen ja turvallisuuden osaston yhteyteen. Yksikön päällikön viran täyttämistä koskevat menettelyt käynnistettiin vuoden 2016 lopulla.” Strategia- ja resurssijohtaja jatkoi vt. johtajana sen jälkeen kun hänet oli nimitetty pääjohtajaksi.